b'\n_START_ARTICLE_\nDen Tyske Forening For Det Nordlige Slesvig\n_START_PARAGRAPH_\nDen Tyske Forening For Det Nordlige Slesvig (tysk: Deutscher Verein f\xc3\xbcr das n\xc3\xb6rdliche Schleswig), var en tysk nationalistisk forening, dannet i 1890 med det form\xc3\xa5l at det pleje det tyske sindelag, og bevare og fremme tyskheden i Nordslesvig/S\xc3\xb8nderjylland. Foreningen blev oprettet som en tysk reaktion p\xc3\xa5 den stigende organisering af omr\xc3\xa5dets danske befolkning og fors\xc3\xb8gte at presse den preussiske regering til at f\xc3\xb8re en h\xc3\xa5rdere kurs over for landets danske mindretal. _NEWLINE_I 1901 stod foreningen bag bygningen af et 45 meter h\xc3\xb8jt granitt\xc3\xa5rn opf\xc3\xb8rt som mindesm\xc3\xa6rke med en statue af den preussiske rigskansler Otto von Bismarck p\xc3\xa5 Knivsbjerg, Nordslesvigs h\xc3\xb8jeste punkt. Det 97 meter h\xc3\xb8je bakkedrag Knivsbjerg ligger ved Genner mellem Aabenraa og Haderslev. For mange dansksindede var det en provokation, og i 1945 lige efter 2. verdenskrig blev t\xc3\xa5rnet spr\xc3\xa6ngt af danske modstandsfolk. Knivsbjerg er stadig samlingssted for tysksindede nordslesvigere.'